Diari Oficial de la Generalitat Valenciana


Sumari del DOGV 6538, del 08-06-2011 (2011/6538)

Informació pública de l'inici del procediment de gestió indirecta del Programa d'Actuació Integrada de la Unitat d'Execució 1 del Pla Parcial Sector 1 (UE1/PPS1) als Poblets.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6538

Data del DOGV
:   08-06-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6538


Data del document
:   01-06-2011

Organisme emissor
:   UTE L3m-Revalia Soluciones, SL

Tipus de document
:   Anunci

Descriptors 

:   * Poblets, els
    * pla d'urbanisme
    * empresa privada

Informació pública de l'inici del procediment de gestió indirecta del Programa d'Actuació Integrada de la Unitat d'Execució 1 del Pla Parcial Sector 1 (UE1/PPS1) als Poblets. [2011/6538]  
Per mitjà d'aquest edicte, i en compliment del que estableix l'article 134.4 de la Llei 16/2005, de 30 de desembre, de la Generalitat, Urbanística Valenciana (en endavant la LUV), se li remet avís de l'inici del procediment de gestió indirecta del Programa d'Actuació Integrada de la Unitat d'Execució 1 Pla Parcial Sector 1 als Poblets, com a titular cadastral.  
L'anunci de licitació aprovat per l'Ajuntament dels Poblets va ser publicat en el Diari Oficial de la Comunitat Valenciana número 6477 de data 10 de març de 2011.   
La UTE L3M-Revalia, domiciliada a València, avinguda dels Treballadors, número 4, 46315, té la intenció de presentar-se al concurs per a la selecció de l'agent urbanitzador de l'esmentat programa de programa d'actuació integrada i exposa al públic, durant el termini d'un mes, l'alternativa tècnica, la modificació puntual número 5 sobre l'ordenació detallada i el projecte d'urbanització, només a l'efecte de la presentació d'al·legacions, i tot això d'acord amb el que estableix la LUV, article 134, i les bases particulars del concurs.  
  
Tots els documents es protocol·litzaran davant de la notària d'Ondara, Elia Giner Barceló, i se'n depositarà també una còpia a l'Ajuntament dels Poblets. Aquest avís s'anunciarà en el Diari Oficial de la Comunitat Valenciana i en un diari no oficial d'àmplia difusió a la localitat; el termini d'informació pública d'un mes s'iniciarà a partir de l'endemà de la publicació en el DOCV, o a partir de l'endemà de la recepció d'aquest edicte, si aquesta es produeix després de la publicació esmentada.  
Qualsevol persona que ho desitge podrà comparéixer en el termini indicat, en la notaria citada abans, que està ubicada a l'avinguda de la Marina Alta, número 18, d'Ondara, en horari de 09.00 a 14.00 hores, per a obtindre còpia de l'acta de protocol·lització o sol·licitar l'exhibició d'aquesta, així com presentar-hi al·legacions.   
Igualment, podrà comparéixer a l'Ajuntament on estarà depositada una còpia de la documentació anteriorment descrita.  
Així mateix, i de conformitat amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, aquest edicte compleix la funció de notificació per als interessats que siguen desconeguts, dels qui s'ignore el lloc de notificació o, intentada aquesta, no s'haja pogut practicar a l'efecte de remetre avís amb el contingut d'aquest anunci als titulars cadastrals, de conformitat amb el que estableix l'article 134.4 de la Llei Urbanística Valenciana.  
  
València, 1 de juny de 2011.- UTE L3M-Revalia: Juan Pedro Vázquez García.